Trakų r. Lentvario Henriko Senkevičiaus gimnazija

**INŽINIERIAUS-KOMPIUTERININKO PAREIGYBĖS** **APRAŠYMAS**

**I SKYRIUS**

**PAREIGYBĖ**

1. Trakų r. Lentvario Henriko Senkevičiaus gimnazijos inžinieriaus-kompiuterininko pareigybė yra priskiriama specialistų grupei.

2. Pareigybės lygis: inžinierius-kompiuterininkas priskiriamas B lygio pareigybei.

3. Pareigybės paskirtis: vykdyti techninį kompiuterių įrangos aptarnavimą, kompiuterinių programų diegimą, sistemų apsaugą bei prevenciją.

4. Pavaldumas: inžinierius-kompiuterininkas pavaldus gimnazijos direktoriui ir direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Inžinieriaus-kompiuterininko kvalifikacijai keliami reikalavimai:

5.1. ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų;

5.2. būti susipažinęs su Lietuvos Respublikos Konstitucija, valstybės tarnybą, viešąjį administravimą, darbo santykius reglamentuojančiais teisės aktais, išmanyti teisės aktus, valstybės informacinių išteklių valdymą, elektroninės informacijos saugą, valstybės ir tarnybos paslaptį sudarančios informacijos naudojimą ir apsaugą, informacinių technologijų taikymą, ir gebėti juos taikyti praktikoje;

6. Inžinierius-kompiuterininkas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. Microsoft Office paketo, operacines sistemos Windows, antivirusinių sistemų diegimą ir veikimą;

6.5. interneto, intraneto veikimą.

7. Inžinierius-kompiuterininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Inžinieriaus-kompiuterininko funkcijos:

8.1. paruošia įrangą naudojimui, supažindina vartotojus su įrangos naudojimo galimybėmis ir saugaus naudojimo būdais.

8.2. instaliuoja licencijuotas programas.

8.3. prižiūri (atlieka smulkų remontą) kompiuterinę, multimedijos techniką, orgtechniką, mokyklos interneto tinklą;

8.4. įvykus įsilaužimui arba bandymams įsilaužti į mokyklos informacinę sistemą, informuoja policiją ir mokyklos administraciją;

8.5. prižiūri mokyklos interneto įrangą, įvykus gedimui sistemoje, iškviečia aptarnaujančios įmonės atstovus;

8.6. atlieka kitus darbus susijusius su kompiuterinės technikos aptarnavimu, pagal direktoriaus ar direktoriaus pavaduotojo ūkio reikalams nurodymus.

**IV. ATSAKOMYBĖ**

10. Inžinierius-kompiuterininkas atsako už:

10.1. darbuotojų saugos ir sveikatos, priešgaisrinės saugos reikalavimų darbe laikymąsi;

10.2. darbo atlikimą nepažeidžiant higienos reikalavimų;

10.3. tinkamą darbo laiko naudojimą;

10.4. pavestų darbų atlikimo kokybę;

10.5. darbo drausmės pažeidimus;

10.6. jam patikėto inventoriaus, įrengimų tinkamą naudojimą pagal darbo saugos ir priešgaisrinių taisyklių nuorodas, paskirtį;

10.7. reguliarų profilaktinį sveikatos tikrinimąsi;

10.8. atvykimą į darbą nustatytu laiku;

11. Inžinierius-kompiuterininkas atsako už kokybišką savo funkcijų vykdymą mokyklos vidaus darbo tvarkos taisyklių ir Lietuvos Respublikos įstatymų numatyta tvarka.

Susipažinau ir sutinku

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(inž.-komp. vardas, pavardė, parašas)

Data